Stort erhvervsbyggeri i op til 23 etager på begge sider af Viborgvej mellem Hasle og Tilst tripper for at komme i gang.

Annonce

En hel samling af høje huse på begge sider af Viborgvej bliver porten ind til Aarhus, når man kommer til byen fra nordvest.

Det er Dansk Erhvervsprojekt a/s, der nu er ved at være klar til at realisere et erhvervsbyggeri bestående af i alt ni bygninger i op til 23 etager ved Viborgvej lige efter Bredskiftevej og Runevej.

I første omgang drejer det sig kun om dele af det i alt godt 30.000 etagekvadratmeter store projekt, Byporten, som selskabet har arbejdet på i 10 år, og hvor lokalplanen for byggeriet blev godkendt i byrådet for fem år siden.

»Vi forhandler med forskellige potentielle lejere. Lige så snart en væsentlig lejer slår til, går vi i gang med at bygge første etape af projektet,« siger Poul Erik Rind, direktør, Dansk Erhvervsprojekt a/s.